Vazirlar Mahkamasining “Papenburg Uzbekistan” O‘zbekiston-Germaniya qo‘shma korxonasini tashkil etish chora-tadbirlari to‘g‘risida” 2020-yil 10-avgustdagi 471-son qaroriga o‘zgartirish va qo‘shimcha kiritish haqida

O‘zbekiston Respublikasi Prezidentining “O‘zbekiston Respublikasi Germaniya Federativ Respublikasi o‘rtasida ko‘p qirrali hamkorlikni yanada kengaytirish chora-tadbirlari to‘g‘risida” 2019-yil 1-fevraldagi PQ-4145-son qarori ijrosini ta’minlash maqsadida Vazirlar Mahkamasi qaror qiladi:
 1. Vazirlar Mahkamasining “Papenburg Uzbekistan” O‘zbekiston-Germaniya qo‘shma korxonasini tashkil etish chora-tadbirlari to‘g‘risida” 2020-yil 10-avgustdagi 471-son qaroriga ilovaga muvofiq o‘zgartirish va qo‘shimcha kiritilsin.
 2. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari A.J. Ramatov zimmasiga yuklansin.
 1. 2-banddagi “6,1” raqami “8,3” raqami bilan almashtirilsin.
 2. Quyidagi mazmundagi 41-band qo‘shilsin: 
 “41.O‘zbekiston Respublikasi Geologiya va mineral resurslar davlat qo‘mitasi, Ekologiya va atrof muhitni muhofaza qilish davlat qo‘mitasi va Toshkent viloyat xokimligi ikki hafta muddatda qurilish ishlarida sifatli va arzon inert materiallarini ishlab chiqarish maqsadida Chirchiq (1989) qum-shag‘al aralashmasi konida joylashgan “Xo‘kiz orol” hududidagi Xalqaro quyosh energiyasi institutining tajriba laboratoriyasiga tegishli 20 gektar yer maydonini “Papenburg Uzbekistan” MChJga ajratsin xamda yer qa’ridan foydalanish uchun tegishli litsenziya rasmiylashtirsin”.